अब तक 994 इंडियन निकाले गए; विदेश राज्य मंत्री बोले- हर भारतीय को सुरक्षित लाना लक्ष्य
Operation Kaveri Update; Sudan Indians Rescue Operation Latest News, Photos and Videos On  Video Update सूडान में 72 घंटे के संघर्ष विराम के बाद राजधानी खार्तूम समेत देश के अन्य हिस्सों में झड़पें जारी हैं। इस बीच, पिछले 24 घंटों में साढ़े पांच सौ से ज्यादा भारतीयों को निकाल लिया गया है।
सूडान से निकाले गए 360 भारतीय नागरिक बुधवार रात को नई दिल्ली एयरपोर्ट पहुंच गए। भारत के ऑपरेशन कावेरी के तहत इंडियन नेवी और एयरफोर्स ने तीन बैच में 561 लोगों को सऊदी अरब के जेद्दाह पहुंचा दिया गया है। वहीं बुधवार रात 136 भारतीयों का चौथा बैच C-130J एयरक्राफ्ट से और 297 भारतीयों का पांचवां बैच INS तेग से पोर्ट सूडान से जेद्दाह के लिए रवाना हो गया। यानी अब तक कुल 994 भारतीयों को सूडान से निकाला जा चुका है।
इससे पहले, विदेश राज्य मंत्री वी मुरलीधरन ने लोगों से कहा था कि प्रधानमंत्री मोदी ने सूडान से सभी भारतीयों को सुरक्षित वापस लाने का लक्ष्य रखा है।
INS सुमेधा और C-130J एयरक्राफ्ट से निकाले लोग
भारतीय विदेश मंत्रालय के प्रवक्ता अरिंदम बागची ने कहा कि 'ऑपरेशन कावेरी' के तहत पहले बैच में 278 भारतीयों को नेवी के जहाज INS सुमेधा से सूडान पोर्ट से सऊदी अरब के जेद्दाह पहुंचाया गया। इसके बाद 148 और 135 भारतीयों को भारतीय वायु सेना के C-130J एयरक्राफ्ट से जेद्दाह लाया गया।
सूडान में अब तक 459 लोग मारे गए 
सूडान में तख्तापलट के लिए सेना और पैरामिलिट्री फोर्स (RSF) के बीच 15 अप्रैल को लड़ाई शुरू हुई थी। वर्ल्ड हेल्थ आर्गनाइजेशन (WHO) के मुताबिक, लड़ाई में अब तक 459 लोगों और सैनिकों की मौत हो चुकी है। 4,072 लोग घायल हुए हैं। वहीं सूडान में 4 हजार से ज्यादा भारतीय रहते हैं।
सूडान में 72 घंटे का सीजफायर 27 अप्रैल रात 12 बजे तक है। इस दौरान यहां से अन्य देशों को अपने नागरिकों को निकालने का समय है। हालांकि, संघर्ष विराम के बाद भी राजधानी खार्तूम समेत देश के अन्य हिस्सों में झड़पें जारी हैं।
अब तस्वीरों में देखें भारतीयों का रेस्क्यू...
सूडान में आज के अन्य अहम अपडेट्स...
इस पोल में हिस्सा लेकर अपनी राय जरूर दें...
सूडान में लड़ाई के चलते मानवीय संकट बढ़ रहा है। इससे जुड़ी तस्वीरें देखें...
5 पॉइंट्स में समझें सूडान में हिंसा की वजह…
